คลังเปิดรับฟังความเห็นกม.ภาษีที่ดิน
คลังเปิดรับฟังความเห็นภาษีที่ดินและสิ่งปลูกสร้าง คาดใช้ได้ตามแผนเริ่ม 1 ม.ค. 2561
13 พ.ค. 2560

คลังเปิดรับฟังความเห็นภาษีที่ดินและสิ่งปลูกสร้าง คาดใช้ได้ตามแผนเริ่ม 1 ม.ค. 2561แหล่งข่าวกระทรวงการคลัง เปิดเผยว่า คลังได้เปิดรับฟังความเห็นต่อร่างพระราชบัญญัติ (พ.ร.บ.) ภาษีที่ดินและสิ่งปลูกสร้าง พ.ศ. ... จากประชาชน ซึ่งเป็นไปตามรัฐธรรมนูญใหม่ที่ประกาศใช้ล่าสุดที่ผ่านมา โดยขณะนี้ร่างกฎหมายอยู่ระหว่างการพิจารณาของสภานิติบัญญัติแห่งชาติ (สนช.) คาดว่าจะพิจารณาเสร็จภายในปีนี้ และกฎหมายจะมีผลบังคับ วันที่ 1 ม.ค. 2561สำหรับอัตราภาษีในร่างกฎหมายได้กำหนดอัตราสูงสุดของภาษีที่องค์กรปกครองส่วนท้องถิ่น (อปท.) มีอำนาจจัดเก็บได้ ดังนี้ 1.ที่ดินหรือสิ่งปลูกสร้างที่ใช้ประโยชน์ในการประกอบเกษตรกรรม ให้มีอัตราภาษีไม่เกิน 0.2% ของราคาประเมิน 2.ที่ดินหรือสิ่งปลูกสร้างที่ใช้ประโยชน์เป็นที่อยู่อาศัย ให้มีอัตราภาษีไม่เกิน 0.5% 3.ที่ดินหรือสิ่งปลูกสร้างที่ใช้ประโยชน์อื่นนอกจากให้มีอัตราภาษี ไม่เกิน 2% และ 4.ที่ดินหรือสิ่งปลูกสร้างที่ทิ้งไว้ว่างเปล่าหรือไม่ได้ทำประโยชน์ตามควรแก่สภาพ ให้มีอัตราภาษีไม่เกิน 2%ทั้งนี้ อัตราภาษีที่ อปท.จะจัดเก็บจริงจากผู้เสียภาษีจะออกเป็นพระราชกฤษฎีกาและจะกำหนดอัตราภาษีอีกครั้ง อย่างไรก็ตาม รัฐบาลมีเจตนารมณ์ที่จะยกเว้นภาษีให้แก่ที่ดินหรือสิ่งปลูกสร้างที่ใช้ประโยชน์เพื่อเกษตรกรรมที่มีมูลค่าไม่เกิน 50 ล้านบาททุกแปลงนอกจากนี้ กรณีที่ดินหรือสิ่งปลูกสร้างที่ทิ้งไว้ว่างเปล่าเป็นเวลา 3 ปีติดต่อกัน ให้เรียกเก็บภาษีที่ดินหรือสิ่งปลูกสร้าง ในปีที่ 4 ในอัตรา 0.5% เพิ่มขึ้นจากอัตราภาษีที่จัดเก็บ และหากยังทิ้งไว้ว่างเปล่าหรือไม่ได้ทำประโยชน์ ให้เพิ่มอัตราภาษีอีก 0.5% ในทุก 3 ปี แต่อัตราภาษีที่เสียรวมทั้งหมดแล้วต้องไม่เกิน 5% โดยภาษีที่ดินและสิ่งปลูกสร้าง จะลดความเหลื่อมล้ำและเพิ่มประสิทธิภาพการเก็บภาษีมากขึ้น